Berlingske Tidende, 1784-05-21
Hendes Majestæt Keiserinden har til Opmuntring for Handelen paa det sorte Hav og til Høistsammes Undersaatteres Beste og Fordeel, behaget at forordne ved en den 29de Februarii udgivet befaling, indtil nærmere dertil befordrende Midler kunde udfindes: 1) At Afgifterne for Jndførselen af alle fra det hvide Hav kommende Vine, af de Cypriske og Græske, som paa Russiske eller Tyrkiske Fartøier indføres i de ved det sorte Hav liggende Russiske Havne for Russiske eller Tyrkiske Undersaatters Regning, skulle sættes paa samme Fod, som de der ere lagte paa de Spanske og Portugisiske Vine, som indføres, lige fra Spanien og Portugal, og skal hvert Oxehoved af disse Vine fortoldes med 4re Rubler, halvtredsindstyve Copeker i Russisk Mynt, hvorved merkes, at det i Toldrullen forordnede Vindnesbyrd maae forevises fra den Russiske Consul, eller i Mangel heraf fra Øvrigheden i den Stad eller det Sted, hvorfra disse Vine udføres til Rusland. 2) At der med alle Florentinske og andre Jtalienske Vine, som for Russisk eller Jtaliensk Regning indføres paa Russiske eller Jtalienske Skibe, lige fra Jtalien til de Russiske Havne ved det sorte Hav, skal forholdes paa samme Maade, som med de Græske, i Henseende til Afgivterne ved Jndførselen. 3) At naar bemelte Vine tilføres paa andre Nationers Skibe, skal den i General-Tariffen fastsatte Afgift betales. 4) At man i Henseende til den Formildelse paa Afgifterne af de Vahre, som indføres i de ved det sorte Hav liggende Havne, hvorunder og disse Vine forstaaes, vil bogstavelig gaae frem efter den 6te Artikel i Forordningen, der tilligemed Tariffen af 27de Sept. 1782, er bekiendtgjort, og lyder saaledes: Endskiøndt denne General=Tarif skal ogsaa gielde for alle Vore ved det Sorte og Asovske Hav liggende Havne, saa finde Vi dog for godt til Handelens Ophielp sammestæds at formindske en Fierdedeel af Tolden sammestæds, til Beste for Vore Undersaattere og de Nationer, med hvilke Vi have sluttet Forbund til Giengiæld for de Lettelser og Fordele, som de tilstaae den Russiske Handel. Dog udelukkes fra denne Formindskelse de Vahre, hvorom der i Tariffen udtrykkelig er sagt, at de i Havnene ved det sorte Hav skulle betale ligesaa meget, som ved de andre Toldstæder, eller hvor der i bemelte Tariff udtrykkelig fastsættes, hvad Told der skal erlægges i Havnene af det sorte Hav. 5) At de hvide eller røde Vine fra Wallakiet, som indføres til Lands for Russiske eller Tyrkiske Undersaatteres Regning, skal betale de samme Afgifter, som denne Forordning paalægger de Græske og Jtalienske Vine. 6) At da den 12te Artikel i forbemeldte Anordning af 27de September 1782 foreskriver: At alle de Vahre, som frembringes i det til Statholderskaberne af Lille Rusland og Hvide-Rusland grændsende Polske Gebet, saasom Hamp, Hør Honning, Vox, Hamp= og Lin-Olie, raae Oxehuder, alle Slags Korn, Svinebørster, Hør= og Hampefrøe, Tiære, alle Slags Træekar, Tømmer og andre for Landmanden nødvendige Ting, samt alle Sorter Kreaturer, skulle indføres til Rusland uden at erlægge nogen Told ved Grændse-Toldstæderne, saa skal til Beste for Jndbyggerne i Gouvernementet Catharinoslav, og for at give dem beqvemme Midler i Hænderne til videre Søeverts at transportere disse Vine og Produkter, denne Artikel være udvidet i sin hele Omkreds paa bemeldte Gouvernement.